Diari Oficial de la Generalitat Valenciana


Sumari del DOGV 4986, del 15-04-2005 (2005/3591)

Informació pública de l'edicte de la Junta Arbitral de Transports de València sobre notificació de laude a l'empresa Albiarte, SL, expedient número V-69/2004.
--------------------------------------------------------------------------------------------------------------------------------------------------------------

### Dades del document

Número de DOGV
:   4986

Data del DOGV
:   15-04-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/3591


Organisme emissor
:   Conselleria d'Infraestructures i Transport

Tipus de document
:   Anunci

Informació pública de l'edicte de la Junta Arbitral de Transports de València sobre notificació de laude a l'empresa Albiarte, SL, expedient número V-69/2004. [2005/S3591]
  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Albiarte, SL, que s'ha dictat laude en l'expedient referenciat i atés que no ha sigut possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:
  
«Laude
  
Tribunal: president: Ramón Escrig Moreno. Vocals: Aurora Costa Vicente, Ángel Grande Ballesteros, que excusa la seua assistència; secretària vocal suplent: Amparo Peris Catalá. Parts: reclamant: Corgar 98, SA (SEUR) representada per Pedro Cortés García i assistida per la lletrada Isabel Gimeno Benlloch, reclamat: Albiarte, SL, que no compareix en l'acte de vista.
  
València, el 16 de febrer de 2005, a les 17.00 hores es constituïx la Junta Arbitral de Transports pels membres expressats al marge i amb l'assistència de les parts assenyalades per a resoldre l'expedient V-69/2004 i té lloc la vista oral respecte de la següent reclamació: reclamació impagament de ports.
  
Iniciada la vista oral pel president es procedix a comprovar la identitat de la part compareixent i la qualitat amb què intervé.
  
Basa la seua reclamació en els següents
  
Antecedents de fet
  
Primer. Com a conseqüència de les relacions comercials existents entre les parts, el 27 de març de 2000, les parts van subscriure un acord comercial per a la prestació de servicis de transport, acord que va anar renovant-se durant diversos anys. En compliment d'este acord, la reclamant va realitzar per compte de la reclamada diversos transports com queden indicats en les factures adjuntes a la reclamació i que han sigut traslladades a la reclamada.
  
La reclamació del deute ha sigut reiteradament realitzada sense que fins al moment s'haja fet efectiu motiu pel qual s'interposa esta reclamació, que s'unifica en una sola demanda però que correspon a distintes quanties, dates de realització i destins.
  
Acaba sol·licitant que després del reconeixement del seu dret es condemne la reclamada al pagament dels ports realitzats l'import dels quals és de 955,60 euros.
  
La reclamada va ser notificada en un primer moment a l'adreça facilitada en la demanda, i esta va ser tornada amb la indicació de «se n'ha anat», la qual cosa va originar l'anul·lació de la vista. Conseqüentment es va requerir nou domicili i facilitat este es va tornar a notificar i assenyalar. Consta en l'expedient la notificació en esta nova adreça a la reclamada sense que haja comparegut ni manifestat cap tipus d'al·legació sobre la demanda.
  
S'apliquen els següents
  
Fonaments jurídics
  
I. La competència territorial de la Junta, de la qual no s'al·lega res, està determinada en els articles 6 i 7.2 del Reglament de la LOTT (RD 1.211/1990).
  
II. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que li dóna l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres que diu: «es presumirà que hi ha el referit acord de sotmetiment a l'arbitratge de les Juntes sempre que la quantia de la controvèrsia no excedisca de 3.005,06 euros i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat.- No consta en l'expedient que s'haja fet cap manifestació en el sentit preceptuat.
  
II. Dels fets relatats i la documentació aportada es deduïx que efectivament el transport de les mercaderies que s'indiquen en la demanda va ser realitzat satisfactòriament, la qual cosa reconeix un dret de cobrament de la present reclamació a favor de la reclamant, fet que d'altra banda no ha sigut contravingut per la reclamada. L'Orde de 25 d'abril de 1997, del Ministeri de Foment, per la qual s'establixen les condicions generals de contractació dels transports de mercaderies per carretera, regula en l'annex B (respecte dels contractes de transport de càrrega fraccionada) l'obligació del pagament del preu del transport, la seua exigibilitat i modalitats, condicions d'altra banda conformes amb l'article 374 del Codi de Comerç i concordants. D'acord amb les condicions anteriors, atés que ha quedat acreditada la prestació dels servicis de transport de la present controvèrsia, i d'acord amb l'article 217.3 de la Llei 1/2000, de 7 de gener, d'Enjudiciament Civil, atés que no s'ha acreditat per la part reclamada l'abonament del que es deu, cal estimar la reclamació plantejada per la representació de l'entitat demandant.
  
III. Donada l'absència del vocal representant d'empreses carregadores, que va excusar la seua assistència, el present laude es dicta de conformitat amb la previsió continguda en l'apartat 7 de l'article 9 del ja mencionat Reial Decret 1211/1990, de 28 de setembre, que va aprovar el reglament de desenvolupament de la Llei d'Ordenació dels Transports Terrestres, que literalment disposa que «la inassistència de qualsevol dels membres de la Junta, a excepció del president, no impedirà que es dicte el laude».
  
IV. De les manifestacions realitzades en la vista per la reclamant i les proves documentals aportades, s'establix la certesa de l'execució del transport tal com ha quedat exposat.
  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:
  
Estimar la demanda interposada per Corgar 98, SA (SEUR), representada pel Pedro Cortés García contra Albiarte, SL, ja que dels fets relatats, documents probatoris i declaracions efectuades s'establix que, realitzats els distints transports, han de ser abonats per la totalitat de l'import reclamat.
  
Per tot això Albiarte, SL, haurà de pagar a Corgar 98, SA (SEUR), la quantitat total de nou-cents cinquanta-cinc euros amb seixanta cèntims (955,60 euros).
  
Este laude serà executiu si no es complix dins del termini de 20 dies comptadors a partir de l'endemà de la recepció d'este.
  
Contra esta resolució, cal únicament acció d'anul·lació davant de l'Audiència Provincial de València, que haurà de presentar-se dins dels dos mesos següents al de la notificació del laude per les causes específiques previstes en la Llei 60/2003, de 23 de desembre, d'Arbitratge i d'acord amb el procediment previst en la mencionada llei, o d'aclariment davant de la Junta Arbitral de Transports de València, dins dels deu dies següents de la notificació d'este.
  
Contra el laude arbitral ferm només cal recurs de revisió, d'acord amb el que establix la legislació processal per a les sentències processals fermes.»
  
Els terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Generalitat Valenciana.
  
València, 30 de març de 2005.- El president de la Junta Arbitral de Transports de València: Ramón Escrig Moreno.
  
Conselleria d'Infraestructures i Transport